Ido Kedar

Ido Kedar estatubatuar idazle eta pertsona autisten eskubideen aldeko ekintzailea da.

 Bizitza 
Bi urte zituela, autismoa diagnostikatu zioten. Handik gutxira, portaera-analisi aplikatuan matrikulatu zuten, non eguneroko zereginak egiteagatik janaria eman zioten. Ez du ahoz hitz egiten, eta zazpi urte bete arte, hizkuntza ulertu eta irakurtzeko gai izan arren, ez zuen uste besteek bere adimena aurkituko zutenik. Soma Mukhopadhyay hezkuntza bereziko irakasleak komunikatzen lagundu zion. Horretarako tableta bat erabiltzen du, eta laguntzarik gabe idazten du.

Komunikatzen trebeago hasi zenean, gutxiago isolatu ahal izan zen, komunikatzeko gogoa erakutsiz. Eskolan goi-mailako ikastaroetara joan zen eta gero unibertsitatean ikasten hasi zen.

Nerabezaroan hasi zen idazten. Ido in Autismland saiakera-bilduma hamasei urte baino lehen idatzi zuen. Bere lanetan Kedarrek portaera-analisi aplikatua erabiltzea eta pertsona autisten, batez ere komunikazio erraztua erabiltzen dutenen, ahotsen eta pentsamenduen baztertzea kritikatzen ditu. 

Batzuetan ekitaldietan parte hartzen du, hitz egiten ez duten beste pertsona autistei komunikazioan aurrerapenak egiten laguntzeko. 

2018an, Kedarrek In Two Worlds eleberria argitaratu zuen. Irish Independent egunkariak hitz eguten ez duen pertsona autista batek argitaratutako lehen eleberri izendatu zuen. 

 Sariak 

 2013: Tikkun Olam saria (Ido in Autismland liburuarengatik)

 Lanak 

 Ido in Autismland: Climbing Out of Autism's Silent Prison (2012)
 In Two Worlds (2018)
 I Was Born Unable to Speak, and a Disputed Treatment Saved Me (artikulua, 2018)

 Erreferentziak 

 Kanpo estekak 

Kategoria:Ameriketako Estatu Batuetako saiakeragileak
Kategoria:Ameriketako Estatu Batuetako eleberrigileak
Kategoria:XXI. mendeko idazleak
Kategoria:Ingelesezko idazleak
Kategoria:Ameriketako Estatu Batuetako giza eskubideen aldeko ekintzaileak
Kategoria:Pertsona autisten eskubideen aldeko ekintzaileak
Kategoria:Desgaitasuna duten aktibistak
Kategoria:Idazle autistak
Kategoria:Hitz egiteko eragozpenak dituzten pertsonak